Kokslien vant i Oberstdorf
Moan gikk seg opp fra 17.-plass etter hopprennet søndag formiddag. Det skilte ikke så mye i bakken, og i langrennet dannet det seg etter hvert en stor tetgruppe som kjempet om seieren. De norske var klart best i spurten. Björn Kircheisen fra Tyskland tok tredjeplassen. Jørgen Graabak ble nummer åtte og Jan Schmid nummer ti i en god norsk helg som ble innledet med seier i lagkonkurransen lørdag. Håvard Klemetsen, som var beste nordmann etter hopprennet, trakk seg fra langrennet fordi han var småsyk. Det samme gjorde Gudmund Storlien.
Mikko Kokslien gikk seg opp fra 14.-plass og vant søndagens kombinertrenn. Magnus Moan sikret norsk dobbeltseier.